**Şi tu...**

*Florinpaun*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi tu, cu amărâre,

Dup-un colț pândi-vei,

Cu ochii de scânteie,

Înceata-i coborâre,

Ce-abia i se încheie.

A iadului genune-ai trece,

Un om n-ai fi, altul făcut.

Prin incertul și mai sigur,

Coada urmelor călca-vei,

Cu-al sufletului vuiet rece,

Să-ți miști sângele zăcut.

Vei fi mic, din talie rupt,

Și de puțina vlagă supt,

Cu răsuflări împovărate

Și laterale-nceţoşate,

Din picioare tremurând,

A nopții milă așteptând.

Și orice simț învenina-vei,

Speranță inimii să-i dai,

Speranță ce n-o ai,

Iar cu crezare asculta-vei

În mașinistul de miraje,

Cu-ale lui scurte voiaje.

N-a fi nici tu să te trezești,

Că fericirea-i doar o rundă,

Mâine, care-a fi mai scundă,

Da-ți-a chinul să-i servești.

Dar toate ţi s-arată, iată,

Pe când braţele ce-o gată,

`i sunt noi, lăsa-te-n voie.

Pe când geamătul și portul,

`i sunt vechi, dar altu-i sortul.

Pe când toate-au isprăvit,

Vei știi că ce-ai agonisit,

S-a vânturat, s-a risipit…